|  |
| --- |
| **Становище на** **администрацията на Министерския съвет**Съгласуването се извършва на основание чл. 21, ал. 5 от Закона за нормативните актове |
| **Проект на акт:** | **Вид оценка:** |  |
| Закон за изменение и допълнение на Закона за гражданското въздухоплаване |
| **Становище по ред:** |  |
| **Номер и дата:** |  |
| **В отговор на №:** | 03-00-411/02.09.2024 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Общ коментар:Със ЗИД на Закона за електронното управление (бр. 65 от 28 юли 2023 г.) беше направено изменение в Закона за българските лични документи. Създадена е нова ал. 5 на чл. 3, която предвижда, че административните органи, организациите, предоставящи обществени услуги, лицата, осъществяващи публични функции, и органите на съдебната власт могат да изискват представянето на документ за самоличност единствено за удостоверяване обстоятелствата по ал. 1-4, като нямат право да изискват и да събират копия от българските лични документи по чл. 1, ал. 5, освен ако снемането на копия е изрично предвидено в специален закон като тяхно задължение за идентификация на определени категории физически лица.С оглед на горното обръщаме внимание, че съгласно чл. 37, ал. 1 от Закона за гражданското въздухоплаване (ЗГВ), лицата от въздухоплаването, които подлежат на медицинско освидетелстване, и изискванията, на които трябва да отговарят, се определят с наредба от министъра на транспорта, информационните технологии и съобщенията. В Наредба № 1 от 16.01.2003 г. за свидетелствата за правоспособност на авиационния персонал в чл. 43, ал. 1 (Доп. – ДВ, бр. 18 от 2023 г.) и в чл. 48, ал. 1 се изисква да се приложи копие от документ за самоличност. С оглед на това предлагаме изискването за прилагане на копие от документ за самоличност да бъде уредено в ЗГВ или това изискване да отпадне от Наредба №1.Относно раздел „Описание на проблемите“Предлагаме допълване на информацията в изложението на Проблем 1, отнасяща се до източниците на ангажимента за въвеждане на законово основание за създаване и поддържане на регистър, чрез позоваване и на Решение № 233 на Министерския съвет от 2024 г. Аналогично, изложението на Проблеми 2, 3 и 5 да се допълни чрез позоваване и на Законодателната програма на Министерския съвет за периода 1 януари – 30 юни 2024 г.Относно раздел „Варианти на действие“:В изложението на Проблем 4 предлагаме да се посочи за кои услуги не е предвидено въвеждането на такси. Следва да се опишат и мотивите, с които в досегашната уредба за тези услуги не са предвидени такси. Описанието на услугите е необходимо с оглед изключване на възможността чрез описване на таксите да се въведат нови регулаторни режими.В изложението на Вариант 1 „Предприемане на законодателното предложение“ в частта по Проблеми 5 и 6 предлагаме да се опише механизмът за квалифициране на нарушенията и размерът на санкциите.Относно раздел „Описание на разходите и ползите върху заинтересованите страни“:Необходимо е да се опишат подробно всички значителни икономически, социални, екологични или други положителни и отрицателни въздействия върху всяка група заинтересовани страни. Изчисленията трябва да са най-малко за следващите три години, водещи до ползи и разходи, включително директни, за заинтересованите страни, за отделни икономически и социални сектори и/или групи предприятия – за една година, в левове и/или в други мерни единици, позволяващи съпоставяне за всеки вариант за действие. По-конкретно следва да се опишат разходите, които ще възникнат за заинтересованите страни и приходите за държавния бюджет.Относно раздел „Административна тежест“:Въвеждането на такси и санкции несъмнено води до увеличаване на административната тежест. Предвид че са споменати затрудненията при планирането на разходи и приходи в авиационния отрасъл, препоръчваме да се представи информация за предполагаемата административна тежест и на оперативните разходи върху бизнеса и гражданите.Напомняме, че в този раздел трябва да се изчисли промяната в административната тежест за всеки вариант на действие, спрямо всяка заинтересована страна/групи заинтересовани страни, като се използва Моделът на стандартните разходи или Калкулаторът на Портала за обществени консултации, а изчисленията и резултатите от тях, да се включат в раздела. Това е необходимо, за да може да се сравнят вариантите по този показател, тъй като промяната на административната тежест е сред основните стълбове на по-доброто регулиране.Относно раздел „Обществени консултации“:С цел осигуряване на свързаност на публичната информация е необходимо в доклада на цялостната предварителна оценка на въздействието да се посочи препратка към проведената предварителна консултация на Портала за обществени консултации, както и при провеждането на обществената консултация по реда на чл. 26 Закона за нормативните актове в описанието на консултацията да се включи препратка към предварителната консултация.Относно раздел 11 „Информационни източници“:Предлагаме към посочените източници, които са достъпни онлайн, да бъдат добавени препратки към съответните ресурси. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **И.Ф. ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:**(съгласно Заповед № Н-1298 от 14.08.2024 г.)**(АЛЕКО ДЖИЛДЖОВ)** |